SET ปิดลบ 5 จุด วอลุ่มเบาบาง 3.96 หมื่นลบ. นลท.ชะลอลงทุนก่อนเข้าสู่ช่วงหยุดยาว
SET ปิดลบ 5 จุด วอลุ่มเบาบาง 3.96 หมื่นลบ. นลท.ชะลอลงทุนก่อนเข้าสู่ช่วงหยุดยาว
SET ปิดลบ 5 จุด วอลุ่มเบาบาง 3.96 หมื่นลบ. นลท.ชะลอลงทุนก่อนเข้าสู่ช่วงหยุดยาว
24 ธ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,568.63 จุด ลบ 4.94 จุด หรือ 0.31% มูลค่าการซื้อขาย 3.96 หมื่นล้านบาท
10 หุ้นกดดัชนีวันนี้

ด้านนายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ กล่าวว่า ตลาดหุ้นไทยวันนี้ซึมตัวเป็นไปตามคาดการณ์ว่าจะมีการชะลอลงทุนก่อนเข้าสู่ช่วงวันหยุดยาวในเทศกาลคริสต์มาสและปีใหม่ โดยมีมูลค่าการซื้อขายรวมตลอดทั้งวันนี้ไม่ถึง 40,000 ล้านบาท
ขณะที่วันพรุ่งนี้ (25 ธ.ค.63) คาดว่าตลาดฯ ก็น่าจะแกว่งไซด์เวย์ในกรอบ โดยให้แนวรับที่ 1,565 จุด แนวต้านที่ 1,585 จุด
“ปัจจัยในช่วงที่เหลือของปีคงถูกซัพพอร์ตด้วย LTF และอัพไซต์ที่ถูกจำกัดจาก valuation ต่อไป ขณะที่ท่าทีของนักลงทุนต่างชาติก็เริ่มเห็นการพักการลงทุนแล้ว เป็นเพียงการขับเคลื่อนจากนักลงทุนภายในประเทศมากกว่าแต่ก็มีน้อยเช่นกัน ส่วนนักวิเคราะห์ฯ ก็คงไม่มีการอัพเกรดหรือดาวน์เกรดหุ้นตัวไหน น่าจะเห็นอีกทีปีหน้า ทำให้ดัชนีคงไม่มี Direction ใดเป็นพิเศษ” นายณัฐชาต กล่าว
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT มูลค่าการซื้อขาย 2,593.74 ล้านบาท ปิดที่ 73.25 บาท ลดลง 1.75 บาท
BAM&lt;ST&gt; มูลค่าการซื้อขาย 2,016.85 ล้านบาท ปิดที่  18.20 บาท เพิ่มขึ้น 0.30 บาท
GPSC มูลค่าการซื้อขาย 1,673.49 ล้านบาท ปิดที่ 84.75 บาท เพิ่มขึ้น 2.50 บาท
ADVANC มูลค่าการซื้อขาย 1,496.11 ล้านบาท ปิดที่ 215.00 บาท ลดลง 5.00 บาท
PTT  มูลค่าการซื้อขาย 1,458.73 ล้านบาท ปิดที่ 44.25 บาท ลดลง 0.50 บาท
ตลาดหุ้นเอเชีย
